****

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

**KLASA: 021-05/24-01/02**

**URBROJ: 2103-06-01-24-02**

**Berek, 29. svibnja 2024. godine**

**Z A P I S N I K**

o radu 19. sjednice Općinskog vijeća Općine Berek održane 28. svibnja 2024. godine (utorak) u općinskoj vijećnici koja je započela s radom u 19:00 sati.

Nazočni vijećnici: Anka Markač, Marija Riđanović, Tomislav Šunjić, Zvonko Barilarić, Davor Novak, Mirjana Mikulić i Vlado Krpan (7).

Na sjednici su nazočni i Mato Tonković, općinski načelnik, i Vesna Juretić, pročelnica Jedinstvenog upravnog odjela Općine Berek.

Predsjednik Općinskog vijeća otvara 19. sjednicu Općinskog vijeća Općine Berek, pozdravlja prisutne, konstatira da je na sjednici nazočno 6 vijećnika, (vijećnik Vlado Krpan na sjednicu dolazi s 20 minuta kašnjenja), te zahvaljuje na odazivu na sjednicu.

Predsjednik Općinskog vijeća čita predloženi dnevni red.

**D N E V N I R E D:**

1. Usvajanje zapisnika s 18. sjednice Općinskog vijeća,
2. Usvajanje Godišnjeg izvještaja o izvršenju proračuna Općine Berek za I-XII za 2023. s Bilješkama uz Godišnji izvještaj o izvršenju proračuna Općine Berek za I-XII za 2023.,
3. Usvajanje Izvješća o izvršenju programa održavanja komunalne infrastrukture za 2023.,
4. Usvajanje Izvješća o izvršenju Programa gradnje objekata i uređaja komunalne infrastrukture za 2023.,
5. Prijedlog Odluke o raspodjeli rezultata poslovanja Općine Berek za 2023.,
6. Razno.

Predsjednik vijeća Tomislav Šunjić daje dnevni red na usvajanje.

Bez rasprave jednoglasno, sa šest (6) glasova „ZA“ (Anka Markač, Marija Riđanović, Tomislav Šunjić, Zvonko Barilarić, Davor Novak i Mirjana Mikulić) usvojen je dnevni red.

Prelazi se na sam rad sjednice po točkama dnevnog reda.

**AD.1. Usvajanje zapisnika s 18. sjednice Općinskog vijeća**

Predsjednik Općinskog vijeća navodi kako je zapisnik dobiven u materijalima, te da je to zapisnik sa zadnje sjednice. Otvara raspravu po ovoj točci dnevnog reda.

Bez rasprave jednoglasno, sa šest (6) glasova „ZA“ (Anka Markač, Marija Riđanović, Tomislav Šunjić, Zvonko Barilarić, Davor Novak i Mirjana Mikulić) usvojen je

***„Zapisnik s 18. sjednice Općinskog vijeća“***

*(Zapisnik s 18. sjednice Općinskog vijeća nalazi se u privitku ovoga zapisnika i čini njegov sastavni dio)*

**AD.2. Usvajanje Godišnjeg izvještaja o izvršenju proračuna Općine Berek za I-XII za 2023. s Bilješkama uz Godišnji izvještaj o izvršenju proračuna Općine Berek za I-XII za 2023. godinu**

Predsjednik Općinskog vijeća Tomislav Šunjić započinje kako je ovo zakonska obveza. Nastavlja kako je prošlo pet mjeseci da je ovaj proračun realiziran, te ističe kako novosti nema. Ističe kako je posebno u Bilješkama obrazloženo za što su sve sredstva utrošena, te kako je prošla godina i završena. Predsjednik Općinskog vijeća riječ prepušta načelniku Tonkoviću da se obrati vijećnicima na Godišnji izvještaj za 2023. godinu.

Načelnik se obraća svima prisutnima, te sve srdačno i lijepo pozdravlja. Nastavlja s obrazlaganje ove točke dnevnoga reda – u 2023. godini proračun je 300.000 EUR veći u odnosu na 2022. godinu. Ističe kako je u 2023. namiren minus koji se je pojavio u 2022. godini. Napominje da je bitno da je do kraja isfinanciran onako kako je i planirano.

Predsjednik Općinskog vijeća zahvaljuje načelniku. Ova točka dnevnog reda stavlja se na glasovanje.

Predsjednik otvara rasprava po ovoj točci dnevnog reda.

Bez rasprave jednoglasno, sa sedam (7) glasova „ZA“ (Anka Markač, Marija Riđanović, Tomislav Šunjić, Zvonko Barilarić, Davor Novak, Mirjana Mikulić i Vlado Krpan) usvojen je

**„*Godišnji izvještaj o izvršenju proračuna Općine Berek za I-XII za 2023. s Bilješkama uz Godišnji izvještaj o izvršenju proračuna Općine Berek za I-XII za 2023.“***

*(Godišnji izvještaj o izvršenju proračuna Općine Berek za I-XII za 2023. s Bilješkama nalazi se u privitku ovoga zapisnika i čini njegov sastavni dio)*

**AD. 3. Usvajanje Izvješća o izvršenju programa održavanja komunalne infrastrukture za 2023. godinu**

Predsjednik Općinskog vijeća Tomislav Šunjić napominje da su vijećnici dobili u materijalima predmetno Izvješće, te riječ daje načelniku da usmeno obrazloži ovo izvješće.

Načelnik izdvaja sredstva šumskog doprinosa, a koja su striktno namjenska sredstva. Obrazlaže dalje kako novaca nije bilo, međutim, Općina je *„koliko-toliko“* te ceste održala. Podsjeća kako pored onih olujnih nevremena koji su bili u 2022. godini, jedan dio je saniran i u 2023. godini.

Predsjednik otvara rasprava po ovoj točci dnevnog reda.

Bez rasprave jednoglasno, sa sedam (7) glasova „ZA“ (Anka Markač, Marija Riđanović, Tomislav Šunjić, Zvonko Barilarić, Davor Novak, Mirjana Mikulić i Vlado Krpan) usvojeno je

***„Izvješće o izvršenju Programa održavanja komunalne infrastrukture za 2023. godinu“***

*(Izvješće o izvršenju Programa održavanja komunalne infrastrukture za 2023. godinu nalazi se u privitku ovoga zapisnika i čini njegov sastavni dio)*

**AD. 4. Usvajanje Izvješća o izvršenju Programa gradnje objekata i uređaja komunalne infrastrukture za 2023. godinu**

Predsjednik Općinskog vijeća otvara raspravu po ovoj točci dnevnog reda.

Predsjednik Općinskog vijeća Tomislav Šunjić napominje da su vijećnici dobili u materijalima predmetno Izvješće, i potom daje riječ daje načelniku Tonkoviću.

Načelnik započinje da je za modernizaciju nerazvrstane ceste Podgarić faza III planirano 80 tisuća eura. Načelnik dalje napominje kako jednostavno nije bilo dovoljno sredstava. Objašnjava potom kako su sve glavne ulice riješene u fazi I. i II. Dok, pojašnjava, sokaci jednostavno – nisu mogli doći na red.

Predsjednik Općinskog vijeća ovo Izvješće stavlja na glasovanje.

Bez rasprave jednoglasno, sa sedam (7) glasova „ZA“ (Anka Markač, Marija Riđanović, Tomislav Šunjić, Zvonko Barilarić, Davor Novak, Mirjana Mikulić i Vlado Krpan) usvojeno je

***„Izvješće o izvršenju Programa gradnje objekata i uređaja komunalne infrastrukture za 2023. godinu“***

*(Izvješće o izvršenju Programa gradnje objekata i uređaja komunalne infrastrukture za 2023. godinu nalazi se u privitku ovoga zapisnika i čini njegov sastavni dio )*

**A.D. 11. Razno**

Predsjednik Vijeća poziva vijećnike da iznesu svoje eventualne prijedloge i zahtjeve, ukoliko ih imaju.

Javlja se za riječ vijećnica Anka Markač – zanima ju sanacija bankina i puta do tzv. Markačevih vinograda… Načelnik pojašnjava kako je stvar u tome mostu, koji ljudi ne žele napraviti, te obećaje da će se sanirati. Nastavlja, isto tako, da bi i sami ljudi trebali voditi brigu, ali ne žele.

Pod ovom točkom načelnik dalje nastavlja dotičući se problema s divljim odlagalištem u Bereku, a koje je „otkriveno“ posljednjih tjedana, te se je i odmah po otkriću istoga i krenulo u rješavanje ovoga velikoga problema za okoliš. Pojašnjava: „Bilo je strašno.“ Naime, krenulo se je bilo s navažanjem otpada s područja drugih općina odnosno gradova, pa čak i iz samoga Zagreba. Načelnik navodi kako je ovo odlagalište sanirano već 14 dana, te da su postavljene table, ali će biti i postavljen video nadzor!

Vijećnik Barilarić Zvonko ima pitanje za cestu – je li se razgovaralo sa Šumarijom… Načelnik pojašnjava da je dogovoreno i riješeno.

Vijećnik Novak Davor postavlja dva pitanja. Prvo je vezano uz kopanje grabe na početku Bereka, dok se drugo odnosi na problematičan dio ceste u Šimljani, jedan „kritičan“ dio ceste gdje je bankina puno niža od asfalta. Što se prvoga pitanja tiče – Županijska uprava za ceste je obaviještena, a grabe su prohodne.

Načelnik nastavlja i izvještava vijećnike o raspisanome javnom pozivu Ministarstva prostornoga uređenja, graditeljstva i državne imovine, koji je bio raspisan.

Načelnik izvještava vijećnike i o rang listi vezano za prijavljeni projekt sanacije nerazvrstane ceste prema i u Kostanjevcu.

Načelnik izvještava vijećnike o trenutno aktualnome programu „Zaželi“.

Predsjednik Općinskog vijeća se zahvaljuje svima na dolasku, te zaključuje 19. sjednicu Općinskog vijeća u 20:00 sati.

**ZAPISNIČAR: PREDSJEDNIK**

**Vesna Juretić, mag.iur. OPĆINSKOG VIJEĆA:**

**Tomislav Šunjić, dipl.ing.građ.**